## Program pomoćničkog ispita za zanimanje kemijski čistač

### NN 5/2004 (15.1.2004.), Program pomoćničkog ispita za zanimanje kemijski čistač

# ministarstvo za obrt, malo i srednje poduzetništvo

**179**

Na temelju stavka
4. članka 53. Zakona o obrtu (Narodne novine, br. 49/03), ministar za obrt,
malo i srednje poduzetništvo nakon prethodno pribavljena mišljenja Hrvatske
obrtničke komore, donosi

### PROGRAM POMOĆNIČKOG ISPITA ZA ZANIMANJE KEMIJSKI ČISTAČ

I.

Svrha pomoćničkog ispita je dokazivanje ispitanika da je stekao vještine i stručno-teorijska znanja, utvrđena nastavnim planom i programom za zanimanje kemijski čistač ("Narodne novine" br. 86./96.), nužna za obavljanje poslova u tom zanimanju.

II.

Pomoćnički ispit se sastoji iz praktičnoga i teorijskog dijela.

III.

Za praktični dio ispita
zadaje se, u skladu s nastavnim planom praktičnog dijela naukovanja, praktična
zadaća (uradak i radna proba odnosno samo radna proba, ako se radi o uslužnim
zanimanjima) iz područja:

1. tekuće održavanje strojeva, uređaja i postrojenja
2. preuzimanje robe za čišćenje
3. razvrstavanje robe za čišćenje
4. preddetaširanje  robe za čišćenje
5. pranje i kemijsko čišćenje
6. dodatno kemijsko čišćenje
7. završni radovi
8. kontrola kakvoće
9. predaja robe

Ispitanik mora u zadanom roku primjereno pomoćničkom statusu izraditi uradak i obaviti radnu probu. Ispitna komisija na temelju dolje navedenih uradaka i radnih proba zadaje ispitaniku jedan do tri uratka i jednu do tri radne probe. Ispitna komisija može i samostalno predložiti uratke i radne probe koje će zadati ispitaniku.

POMOĆNIČKI URADAK

|  |  |
| --- | --- |
| Vrsta radne probe | Opis radne probe |
| Omekšavanje vode | Utvrditi tvrdoću vode. Izvršiti zamjenu i regeneraciju omekšivača vode |
| Preuzimanje robe za čišćenje | Razvrstati robu za čišćenje prema donositelju, označivanje i ispisivanje naloga |
| Razvrstavanje robe za čišćenje | Razvrstavanje prema boji i vrsti vlakana |
| Preddetaširanje | Utvrđivanje vrste mrlje, ručno i strojno preddetaširanje |
| Pranje | Utvrđivanje stupnja zaprljanosti, punjenje strojeva, izbor sredstva za pranje, izbor programa pranja, izračunavanje količine sredstva za pranje i doradu i dodavanje u stroj, praćenje procesa i dovršetak procesa |
| Kemijsko čišćenje | Utvrđivanje stupnja zaprljanosti, punjenje strojeva, izbor sredstva za čišćenje, izbor programa, izračunavanje količine sredstva za čišćenje i doradu i dodavanje u stroj, praćenje i dovršetak procesa |
| Dodatno kemijsko čišćenje | Obraditi preostale mrlje, odnosno uklanjanje nepoželjne boje |
| Završni radovi | Glačanje, prešanje, parenje i slaganje |
| Završna kontrola | Utvrđivanje pogrešaka i njihovo uklanjanje, obrada reklamacija i pripremanje za isporuku |
| Predaja robe | Pakiranje robe, ispisivanje računa i predaja korisnicima usluga |

Pri izradi praktične zadaće ispitanik (naučnik) mora se pridržavati propisanih mjera zaštite na radu i zaštite okoliša te ostalih uvjeta koje odredi ispitna komisija.

Ispitanik mora ispitnoj komisiji priložiti mapu praktičnog dijela naukovanja za sve godine obrazovanja iz koje je vidljivo da je uspješno svladao ovaj dio naukovanja.

IV.

Stručno-teorijski dio ispita obuhvaća teorijska znanja nužna za obavljanje praktičnih postupaka u zanimanju koja su propisana nastavnim planom i programom za teorijski dio naukovanja.

## NASTAVNI PREDMET

## *Tehnologija* *zanimanja*

1. Tekstilna vlakna, podjela,
   svojstva, uporaba i održavanje
2. Osnove tehnika čišćenja
3. Tekstilni proizvodi
4. Prerada tekstila
5. Koža i krzno
6. Sredstva za pranje i čišćenje
7. Postupak pranja i kemijskog čišćenja
8. Dobavljanje energije
9. Ispitivanje kakvoće i utvrđivanje izvora grešaka
10. Slučajevi šteta i obrađivanje šteta

## *Tehnološke* *vježbe*

if !supportLists1.
endifUtvrđivanje sirovinskog sastava

if !supportLists2.
endifPokusi za tehniku čišćenja

if !supportLists3.
endifPostupci mjerenja

if !supportLists4.
endifOdređivanje tekstilnih proizvoda

if !supportLists5.
endifPokusi s pomoćnim sredstvima
za čišćenje tekstila

if !supportLists6.
endifDetaširanje

if !supportLists7.
endifBojenje odjeće

if !supportLists8.
endifIspitivanje postojanosti obojenja

if !supportLists9.
endifIspitivanje kakvoće

if !supportLists10.  endifObrađivanje reklamacija

## *Stručni* *račun*

1. Matematičke i računske
   osnove
2. Izračunavanje plaća
3. Izračunavanje materijala i
   kapaciteta
4. Izračunavanje mješavina
5. Izračunavanje receptura
6. Troškovnik i kalkulacije

OCJENJIVAČKI LIST

#### I.  PRAKTIČNI DIO ISPITA

|  |  |
| --- | --- |
| Radnje obavljene u okviru   praktične zadaće | Broj bodova |
| Izrada dokumentacije | 0 – 10 |
| Korištenje zaštitnih sredstava i naprava | 0 – 10 |
| Spretnost rukovanja alatima i napravama | 0 – 10 |
| Prilagođivanje alata, strojeva i naprava | 0 – 10 |
| Koncentracija i izdržljivost | 0 – 10 |
| Kakvoća obavljene radne probe | 0 – 20 |
| Izvođenje i korištenje rezultata mjerenja | 0 – 20 |
| Odnos prema korisnicima usluga | 0 – 10 |
| UKUPNO BODOVA | 0 – 100 |

BODOVNA
LISTA

|  |  |
| --- | --- |
| Postotak (%) bodova | Ocjena |
| 92 – 100 | Odličan             ( 5 ) |
| 81 – 91 | Vrlo dobar        ( 4 ) |
| 67 – 80 | Dobar               ( 3 ) |
| 50 – 66 | Dovoljan           ( 2 ) |
| 0 – 49 | Nedovoljan       ( 1 ) |

# II.  STRUČNO-TEORIJSKI DIO

Stručno-teorijski dio ispita je u pisanom obliku, a sastoji se od pitanja i zadaća koje postavlja ispitna komisija. Za zanimanja za koja postoji katalog ispitnih pitanja i zadataka za pomoćničke ispite, koristi se taj katalog.

Ocjena se utvrđuje prema ovoj ljestvici:

BODOVNA
LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan             ( 5 ) |
| 80 – 89 | Vrlo dobar        ( 4 ) |
| 70 – 79 | Dobar               ( 3 ) |
| 60 – 69 | Dovoljan           ( 2 ) |
| Manje od 30 | Nedovoljan       ( 1 ) |

Ispitanik koji postigne od 30 do 59 posto (%) bodova upućuje se na usmeni
ispit.

Na usmenom ispitu
u pravilu se provjeravaju znanja iz onih područja iz kojih naučnik nije pokazao
dostatna znanja na pismenom dijelu ispita.

|  |  |
| --- | --- |
| Klasa: 406-01/03-01/10  Ur. broj: 515-03-03-39  Zagreb, 17. prosinca 2003. |  |

Ministar

**Željko** **Pecek**, v. r.

Ostalo, NN 5/2004-179